-----------------------------------------------------------------------
  3. ลักษณะการประกอบธุรกิจ

  -----------------------------------------------------------------------

3.1 ประวัติความเป็นมาและพัฒนาการที่สำคัญ

3.1.1 ความเป็นมาของบริษัท

บริษัทเริ่มก่อตั้งเมื่อวันที่ 7 พฤศจิกายน 2534 โดย บมจ. ชิน คอร์ปอเรชั่น (อินทัช)
บริษัทเป็นผู้ให้บริการด้านโทรคมนาคมผ่านดาวเทียมภายใต้สัญญาดำเนินกิจการดาวเทียมสื่อสารภายในประเทศระหว่างบริษัทกับกระทรวงคมนาคม
(ปัจจุบันอำนาจการดูแลสัญญานี้ได้ถูกโอนไปอยู่ภายใต้กระทรวงเทคโนโลยีสารสนเทศและการสื่อสาร)
เป็นระยะเวลา 30 ปี สิ้นสุดสัญญาในปี 2564 โดยทำหน้าที่จัดสร้าง
จัดส่งดาวเทียมขึ้นสู่วงโคจรเพื่อให้บริการช่องสัญญาณดาวเทียม
โดยต้องจ่ายผลประโยชน์ตอบแทนแก่กระทรวงเทคโนโลยีสารสนเทศและการสื่อสาร
(กระทรวงเทคโนโลยีฯ )
ในอัตราร้อยละของรายได้ค่าบริการช่องสัญญาณดาวเทียมที่ได้รับหรืออย่างน้อยเท่ากับจำนวนเงินขั้นต่ำที่ระบุไว้ในสัญญา
และต้องส่งมอบดาวเทียม สถานีควบคุมดาวเทียม รวมทั้งอุปกรณ์ต่างๆ
ที่เกี่ยวข้องกับการดำเนินธุรกิจดังกล่าว ให้เป็นกรรมสิทธ์ของกระทรวงเทคโนโลยีฯ
เมื่อได้ดำเนินการก่อสร้างและติดตั้งเรียบร้อยแล้ว

พระบาทสมเด็จพระเจ้าอยู่หัวภูมิพลอดุลยเดชได้พระราชทานนามดาวเทียมของโครงการอย่างเป็นทางการว่า
“ไทยคม (Thaicom)” เพื่อเป็นสัญลักษณ์เชื่อมโยงประเทศไทยกับเทคโนโลยีสื่อสารสมัยใหม่

นอกจากนี้บริษัทยังมีการขยายการประกอบธุรกิจไปยังธุรกิจการให้บริการอินเทอร์เน็ต
ธุรกิจการให้บริการโทรศัพท์ และธุรกิจให้บริการจำหน่ายอุปกรณ์จานรับสัญญานดาวเทียม ในปี 2540
2543 และ 2550 ตามลำดับ

บริษัทได้เข้าเป็นบริษัทจดทะเบียนในตลาดหลักทรัพย์แห่งประเทศไทย เมื่อวันที่ 18 มกราคม 2537
โดยมี บมจ. ชิน คอร์ปอเรชั่น เป็นผู้ถือหุ้นรายใหญ่ มีสัดส่วนการถือหุ้นในบริษัท ณ วันที่ 31
ธันวาคม 2555 ร้อยละ 41.14

3.1.2 การเปลี่ยนแปลงและพัฒนาการของกลุ่มบริษัทที่สำคัญในระยะ 3 ปี ที่ผ่านมา

(ดูรายละเอียดการเปลี่ยนแปลงและพัฒนาการของ บมจ. ซีเอส ล็อกซอินโฟ (ซีเอสแอล)
(บริษัทย่อยของบริษัท) เพิ่มเติมได้จากแบบแสดงรายงานข้อมูลประจำปี 2555 ของ ซีเอสแอล
ซึ่งสามารถดาวน์โหลดได้ที่ www.sec.or.th)

ปี 2553

มกราคม บริษัทได้ทำการปลดระวางดาวเทียมไทยคม 1A ออกจากวงโคจรค้างฟ้าตำแหน่งที่ 120
องศาตะวันออกไปสู่อวกาศ

เมษายน ให้บริการไอพีสตาร์แก่ผู้ให้บริการโทรศัพท์เคลื่อนที่รายใหญ่ในญี่ปุ่น
ซึ่งได้ทำการเช่าใช้ช่องสัญญาณหรือแบนด์วิดท์เป็นจำนวนถึง 2 Gbps
สำหรับการให้บริการเชื่อมต่อระบบโทรศัพท์เคลื่อนที่ (Mobile Backhaul)

พฤษภาคม เมื่อวันที่ 14 พฤษภาคม 2553 บริษัทได้ตกลงซื้อหุ้นสามัญของบริษัท ไอพีสตาร์ จำกัด
(ไอพีสตาร์) เพิ่มเติมจำนวน 512,902 หุ้น ราคาหุ้นละ 1 ดอลลาร์สหรัฐฯ ราคารวม 512,902
ดอลลาร์สหรัฐฯ คิดเป็นร้อยละ 0.26 ของทุนจดทะเบียนของไอพีสตาร์
ผลจากการตกลงซื้อหุ้นเพิ่มเติมนี้ ทำให้บริษัทถือหุ้นทุนชำระแล้วของไอพีสตาร์ เป็นจำนวนร้อยละ
99.94

กรกฎาคม บริษัทติดตั้งสถานีควบคุมเครือข่ายภาคพื้นดินไอพีสตาร์ในประเทศอินเดียแล้วเสร็จ

ตุลาคม บริษัทได้ทำการปลดระวางดาวเทียมไทยคม 2 ออกจากวงโคจรค้างฟ้า

ที่ประชุมวิสามัญผู้ถือหุ้นครั้งที่ 2/2553 ของ บริษัท บริษัท ชินนี่ดอทคอม จำกัด (ชินนี่ดอทคอม)
ซึ่งเป็นบริษัทย่อยของบริษัท เอดี เวนเจอร์ จำกัด (มหาชน) (เอดีวี)
ได้มีมิติให้โอนกิจการทั้งหมดของชินนี่ดอทคอมให้แก่เอดีวี และจดทะเบียนเลิกกิจการเมื่อวันที่ 28
ตุลาคม 2553

พฤศจิกายน บริษัท ดีทีวี เซอร์วิส จำกัด มีผู้รับชมรายการผ่าน DTV Platform กว่า 1
ล้านจุดทั่วประเทศ

ธันวาคม บริษัทได้ลงนามในสัญญาใช้บริการไอพีสตาร์กับบริษัท แอนทริกซ์ คอร์ปอเรชั่น จำกัด
(Antrix Corporation Limited - Antrix)
ซึ่งเป็นบริษัทในเครือของรัฐบาลอินเดียภายใต้การควบคุมดูแลขององค์การวิจัยอวกาศแห่งอินเดีย
(Indian Space Research Organization - ISRO) โดย Antrix
ได้ใช้บริการไอพีสตาร์มาตั้งแต่เดือนกันยายน 2553

ปี 2554

มีนาคม บริษัทได้รับรางวัลชนะเลิศด้าน “ความรับผิดชอบต่อสังคมขององค์กร” หรือ “Corporate
Social Responsibility Award” จากสมาคมเทเลพอร์ตโลก (The World Teleport
Association-WTA) ประจำปี 2554
รางวัลนี้มีวัตถุประสงค์เพื่อมอบแก่ผู้ให้บริการดาวเทียมหรือเทเลพอร์ต ซึ่งมีเทคโนโลยี
นวัตกรรมและการดำเนินงานที่มีบทบาทสำคัญในการช่วยเหลือสังคมให้ดีขึ้น

พฤษภาคม บริษัท ไอพีสตาร์ ออสเตรเลีย พีทีวาย จำกัด ซึ่งเป็นบริษัทย่อยของบริษัท
ได้ลงนามในสัญญากับบริษัท เอ็นบีเอ็น จำกัด (NBN Company Limited) หรือ เอ็นบีเอ็น โค
เพื่อให้บริการดาวเทียม (Interim Satellite Service)
สำหรับโครงข่ายบรอดแบนด์แห่งชาติของประเทศออสเตรเลีย สัญญาฉบับนี้มีระยะเวลา 5 ปี มูลค่า
100 ล้านเหรียญออสเตรเลีย

  บริษัทได้มีการลงนามเซ็นสัญญากับบริษัทย่อยของบริษัท เมียแซท โกลบอล จำกัด (MEASAT
  Global Berhad – MEASAT) แห่งประเทศมาเลเซีย โดยเมียแซทเช่าช่องสัญญาณ
  (แบนด์วิดท์) ส่วนใหญ่ของไอพีสตาร์ที่จัดสรรไว้สำหรับการใช้งานในประเทศมาเลเซีย

  กระทรวงเทคโนโลยีสารสนเทศและการสื่อสารได้ให้ความเห็นชอบกับโครงการดาวเทียม ไทยคม
  6 ตามที่บริษัทเสนอ โดยโครงการมีมูลค่าการลงทุนอยู่ที่ประมาณ 160 ล้านเหรียญสหรัฐ
  บริษัทคาดว่าจะสามารถจัดส่งดาวเทียมไทยคม 6 ขึ้นสู่วงโคจรได้ภายใน ไตรมาสที่ 2 ของปี
  2556 ซึ่งใช้เวลาในการจัดสร้างประมาณ 2 ปี

กรกฎาคม คณะกรรมการบริษัท ไทยคม จำกัด (มหาชน) ประกาศแต่งตั้งให้ นางศุภจี สุธรรมพันธุ์
ดำรงตำแหน่งประธานเจ้าหน้าที่บริหาร หรือซีอีโอ ของบริษัท ไทยคม จำกัด (มหาชน)
แทนนายอารักษ์ ชลธาร์นนท์ ซึ่งครบเกษียณอายุ โดยมีผลอย่างเป็นทางการตั้งแต่ 1 สิงหาคม 2554
เป็นต้นไป

พฤศจิกายน บริษัทได้ตกลงซื้อหุ้นสามัญของบริษัท ไอพีสตาร์ จำกัด(ไอพีสตาร์) เพิ่มเติมจำนวน
40,000 หุ้น ราคาหุ้นละ 1 ดอลลาร์สหรัฐฯ ราคารวม 40,000 ดอลลาร์สหรัฐฯ คิดเป็นร้อยละ
0.02 ของทุนจดทะเบียนของไอพีสตาร์ ผลจากการตกลงซื้อหุ้นเพิ่มเติมนี้
ทำให้บริษัทถือหุ้นทุนชำระแล้วของไอพีสตาร์ เป็นจำนวนร้อยละ 99.96

คณะกรรมการบริษัท ไทยคม จำกัด (มหาชน) มีมติแต่งตั้งกรรมการบริหารใหม่ คือ นายไพบูลย์
ภานุวัฒนวงศ์ เข้าดำรงตำแหน่งกรรมการบริหารของบริษัทฯ เมื่อวันที่ 10 พฤศจิกายน 2554

ธันวาคม บริษัท ดีทีวี เซอร์วิส จำกัด ได้ขายหุ้นทั้งหมดจำนวน 106,220 หุ้น หรือคิดเป็นร้อยละ
88.52 ที่มีอยู่ในบริษัท เอ็นทียู (ประเทศไทย) จำกัด ไปเป็นเงินจำนวน 0.15 ล้านบาท

บริษัทได้ซื้อส่วนได้เสียใน บริษัท สตาร์ นิวเคลียส จำกัด (สตาร์ นิวเคลียส) เพิ่มเติมร้อยละ 30
เป็นจำนวนเงิน 3 ดอลลาร์สหรัฐฯ ทำให้สัดส่วนความเป็นเจ้าของเพิ่มขึ้นจากร้อยละ 70
เป็นร้อยละ 100

บริษัทได้เข้าทำสัญญาความร่วมมือในการรักษาตำแหน่งวงโคจรที่ 120 องศาตะวันออกกับ Asia
Satellite Telecommunications Co., Ltd.
ในการจัดหาดาวเทียมชั่วคราวไปไว้ยังตำแหน่งวงโคจรที่ 120 องศาตะวันออก
หลังจากนั้นจัดส่งดาวเทียมดวงใหม่ภายใต้ชื่อดาวเทียมไทยคม 7 ขึ้นสู่วงโคจร
โครงการมีมูลค่าการลงทุนอยู่ที่ประมาณ 171 ล้านเหรียญสหรัฐ โดยคาดว่าดาวเทียมไทยคม 7
จะจัดสร้างแล้วเสร็จและจัดส่งขึ้นสู่วงโคจร ณ ตำแหน่ง 120 องศาตะวันออก ในปี 2557

ปี 2555

มกราคม คณะกรรมการบริษัท ไทยคม จำกัด (มหาชน) ประกาศแต่งตั้งให้ นางศุภจี สุธรรมพันธุ์
ดำรงตำแหน่งประธานกรรมการบริหารแทนนายสมประสงค์ บุญยะชัย เมื่อวันที่ 1 มกราคม 2555
โดยมีผลตั้งแต่วันที่ 1 มกราคม 2555 เป็นต้นไป

กุมภาพันธ์ คณะกรรมการบริษัท ไทยคม จำกัด (มหาชน) ได้รับรางวัล “คณะกรรมการแห่งปีดีเด่น”
จากงานประกาศเกียรติคุณคณะกรรมการแห่งปี 2553/54
ซึ่งจัดโดยสมาคมส่งเสริมสถาบันกรรมการบริษัทไทย
โดยรางวัลดังกล่าวจะมอบให้แก่คณะกรรมการของบริษัทจดทะเบียนในตลาดหลักทรัพย์แห่งประเทศไทย
ที่มีการกำกับดูแลและการจัดการตามหลักธรรมาภิบาลที่ดี

เมื่อวันที่ 23 กุมภาพันธ์ 2555 บริษัทได้ตกลงซื้อหุ้นสามัญทั้งหมดของบริษัท ไอพีสตาร์ ออสเตรเลีย
พีทีวาย จำกัด (ไอพีเอ) จากบริษัท ไอพีสตาร์ จำกัด เป็นจำนวน 6.95 ล้านหุ้น คิดเป็นร้อยละ
100 ของทุนจดทะเบียนของไอพีเอ โดยซื้อในราคาหุ้นละ 4.6 ดอลลาร์สหรัฐฯ เป็นจำนวนเงินรวม
31.97 ล้านดอลลาร์สหรัฐฯ การซื้อหุ้นดังกล่าวไม่มีผลกระทบต่องบการเงินรวมของบริษัท ทั้งนี้ IPA
ได้เปลี่ยนสถานะจากบริษัทย่อยทางอ้อมเป็นบริษัทย่อยทางตรงของบริษัท

มีนาคม โครงการกู้ยืมเงินเพื่อการลงทุนโครงการดาวเทียมไทยคม 6
ซึ่งเป็นการร่วมมือระหว่างบริษัท ไทยคม จำกัด (มหาชน) และธนาคารกสิกรไทย ได้รับเลือกเป็น
“ดีลดีเด่นประจำปี 2554 ด้านการสื่อสารแห่งภูมิภาคเอเชีย-แปซิฟิก” หรือ Asia-Pacific
Communications Deal of the Year 2011 จากการประกาศผลรางวัล Project Finance
Deal of the Year 2011 ของนิตยสาร Euromoney ที่ประเทศสิงคโปร์
ซึ่งเป็นครั้งแรกที่โครงการดาวเทียมของประเทศไทยได้รับการสนันสนุนด้านเงินกู้จากธนาคารพาณิชย์ภายในประเทศ
และเป็นครั้งแรกที่ธนาคารพาณิชย์ของไทยสามารถจัดโครงสร้างเงินกู้ได้ใกล้เคียงกับแหล่งเงินกู้ของธนาคารประเภทส่งเสริมการส่งออก
(ECA – Export Credit Agency) ของต่างประเทศ

มิถุนายน คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ
(กสทช.) ได้อนุมัติใบอนุญาตให้เป็นผู้ประกอบกิจการโทรคมนาคมประเภทที่สาม[1] กับบริษัท
ไทยคม จำกัด (มหาชน) เพื่อประกอบกิจการดาวเทียมไทยคม 7
ซึ่งถือเป็นดาวเทียมดวงแรกของบริษัทในระบบไลเซนส์ โดยใบอนุญาตดังกล่าวมีระยะเวลา 20 ปี

ดาวเทียมไทยคม 4 (ไอพีสตาร์) ได้รับรางวัลจากสำนักงานกิจการโทรคมนาคมเขตคันโต
กระทรวงกิจการภายในและการสื่อสาร (Ministry of Internal Affairs and
Communications: MIC) ประเทศญี่ปุน เนื่องในวันคลื่นวิทยุแห่งชาติ
จากการเข้าช่วยเหลือประเทศญี่ปุนในเหตุการณ์สึนามิในปี 2554
โดยไทยคมเป็นบริษัทไทยบริษัทแรกในเอเชียที่ได้รับรางวัลนี้

สิงหาคม บริษัทร่วมลงนามในบันทึกข้อตกลงความร่วมมือเป็นพันธมิตรกับบริษัท วีที ไอไดเร็กท์
อินคอร์ปอเรชั่น (VT iDirect, Inc.) แห่งประเทศสหรัฐอเมริกา
เพื่อให้บริการลูกค้าไอพีสตาร์แบบบูรณาการ โดยลูกค้าจะมีทางเลือกในการใช้อุปกรณ์ภาคพื้นดินของ
iDirect เชื่อมต่อกับดาวเทียมบรอดแบนด์ไทยคม 4 ทั้งนี้ บริษัท iDirect
เป็นผู้นำในอุปกรณ์ภาคพื้นดินที่ใช้เทคโนโลยีสื่อสารผ่านดาวเทียม แบบ IP-Based ของโลก 

นอร์ทเธิร์น สกาย รีเสิร์ช (Northern Sky Research-NSR)
ซึ่งเป็นหน่วยงานผู้จัดทำการสำรวจข้อมูลของอุตสาหกรรมดาวเทียมที่ได้รับการยอมรับทั่วโลกได้รายงานสรุปผลการสำรวจว่าไอพีสตาร์สามารถครองส่วนแบ่งการตลาดเป็นอันดับ
1 ในบริการ High Through-put Satellite (HTS) ของโลก

ธันวาคม สมาคมเทเลพอร์ตโลก (The World Teleport Association - WTA)
ได้ประกาศผลการจัดอันดับแก่ผู้ให้บริการดาวเทียมและเทเลพอร์ตที่มีการเติบโตด้านรายได้สูงสุด
โดยไทยคม ได้รับการจัดอันดับเป็นที่ 7 ของโลก ซึ่งมีการเติบโตด้านรายได้เพิ่มขึ้นถึง 24%
ในช่วงปี 2553 -2554

  ที่ประชุมคณะกรรมการของบริษัท มีมติอนุมัติให้จัดตั้งบริษัททีซี บรอดคาสติ้ง จำกัด
  ซึ่งมีทุนจดทะเบียน 1,000,000 บาท แบ่งออกเป็นหุ้นสามัญจำนวน 100,000 หุ้นๆละ 10 บาท
  และทุนชำระแล้ว 250,000 บาท บริษัทมีสัดส่วนในการถือหุ้น 99,995 หุ้น หรือคิดเป็นร้อยละ
  99.99

ปี 2556

มกราคม บริษัทได้บรรลุข้อตกลงกรอบข้อกำหนดการขายช่องสัญญาณไอพีสตาร์ในประเทศจีน
(Framework Agreement) กับ ไชน่า เทเลคอม แซทเทลไลท์ (China Telecom
Satellite) และ ซีเนอร์โทน คอมมิวนิเคชั่น คอร์ปอเรชั่น (Synertone Communication
Corporation)
ซึ่งบริษัทจะขายช่องสัญญาณของดาวเทียมไอพีสตาร์ทั้งหมดที่มีอยู่สำหรับการให้บริการในประเทศจีนให้กับซีเนอร์โทนและไทยคมจะได้รับส่วนแบ่งรายได้
(Revenue Sharing) จากการขายช่องสัญญาณของซีเนอร์โทนในประเทศจีนด้วย
นอกจากนั้นไทยคมจะเข้าถือหุ้นส่วนหนึ่งในซีเนอร์โทนซึ่งจะเป็นการเพิ่มความแข็งแกร่งของความร่วมมือทางธุรกิจของไทยคมกับพันธมิตรในประเทศจีนอีกด้วย

  บริษัทได้ให้บริการเชื่อมโยงโครงข่ายไวแมกซ์ ผ่านดาวเทียมบรอดแบนด์ไอพีสตาร์
  ในประเทศญี่ปุ่นเป็นรายแรกของโลก โดยหลังจากการพัฒนาและทดสอบระบบ บริษัท ยูคิว
  คอมมิวนิเคชั่นส์ (UQ Communications)
  ได้ทำการติดตั้งเครือข่ายสถานีฐานสำหรับเชื่อมโยงโครงข่ายไวแมกซ์ผ่านดาวเทียมไอพีสตาร์
  เพื่อให้บริการเชิงพาณิชย์ในประเทศญี่ปุ่นเป็นรายแรกของโลก
  ซึ่งการพัฒนาระบบในครั้งนี้ทำให้การติดต่อสื่อสารครอบคลุมได้ในทุกพื้นที่ของประเทศญี่ปุ่นมากยิ่งขึ้นโดยเฉพาะพื้นที่ที่อยู่ห่างไกลและยากเข้าถึง

[]

บริษัทประกอบธุรกิจในกลุ่มธุรกิจ 4 กลุ่ม คือ ธุรกิจบริการสื่อสารดาวเทียมและบริการที่เกี่ยวเนื่อง
ธุรกิจโทรศัพท์ในต่างประเทศ ธุรกิจอินเทอร์เน็ตและสื่อ
และธุรกิจสื่อโฆษณาผ่านสมุดรายนามผู้ใช้โทรศัพท์ ซึ่งบริษัทจะเน้นการลงทุนระยะยาว
โดยพิจารณาจากปัจจัยพื้นฐานของธุรกิจที่จะเข้าไปลงทุนรวมถึงแนวโน้มของธุรกิจนั้นๆ เป็นสำคัญ
นอกจากนี้
บริษัทมีนโยบายการลงทุนในสัดส่วนที่มากพอเพื่อให้สามารถมีอำนาจในการบริหารจัดการและกำหนดแนวทางการดำเนินธุรกิจในบริษัทย่อยและบริษัทร่วมนั้นๆ
โดยโครงสร้างของกลุ่มบริษัท เป็นดังนี้

โครงสร้างการถือหุ้นของกลุ่มบริษัท

[]

1. สายธุรกิจดาวเทียมและบริการเกี่ยวเนื่อง

บริษัทเป็นผู้ให้บริการและดำเนินโครงการดาวเทียมสื่อสารแห่งชาติภายใต้สัญญาดำเนินกิจการดาวเทียมสื่อสารภายในประเทศระหว่างบริษัทกับกระทรวงเทคโนโลยีสารสนเทศและการสื่อสาร
(กระทรวงเทคโนโลยีฯ) เป็นระยะเวลา 30 ปี สิ้นสุดปี พ.ศ.2564
จนถึงปัจจุบันบริษัทจัดส่งดาวเทียมขึ้นสู่วงโคจรทั้งสิ้นจำนวน 5 ดวง คือ ดาวเทียมไทยคม 1A
ไทยคม 2 ไทยคม 3 ไทยคม 4 (ไอพีสตาร์) และ ไทยคม 5

นอกจากสัญญาดำเนินกิจการดาวเทียมสื่อสารภายในประเทศดังกล่าว
บริษัทยังได้รับใบอนุญาตจากคณะกรรมการกิจการกระจายเสียง กิจการโทรทัศน์
และกิจการโทรคมนาคมแห่งชาติ (กสทช.) ดังนี้

-   ใบอนุญาตให้เป็นผู้ประกอบกิจการโทรคมนาคมแบบที่สาม⁽¹⁾
    เพื่อให้บริการโครงข่ายสื่อสารผ่านดาวเทียม (Satellite Network Operator)
    ในลักษณะให้บริการช่องสัญญาณดาวเทียม (Transponder) เป็นเวลา 20 ปี นับจากวันที่ 26
    มิถุนายน 2555 ถึงวันที่ 25 มิถุนายน 2575

-   ใบอนุญาตให้เป็นผู้ประกอบกิจการโทรคมนาคมแบบที่หนึ่ง⁽²⁾ เป็นเวลา 5 ปี นับจากวันที่ 16
    สิงหาคม 2554 ถึง วันที่ 15 สิงหาคม 2559

(1) ใบอนุญาตแบบที่สาม ได้แก่
ใบอนุญาตสำหรับผู้ประกอบกิจการโทรคมนาคมที่มีโครงข่ายเป็นของตนเอง
ซึ่งเป็นการประกอบกิจการที่มีวัตถุประสงค์ในการให้บริการแก่บุคคลทั่วไปจำนวนมาก
หรืออาจมีผลกระทบโดยนัยสำคัญต่อการแข่งขันโดยเสรีอย่างเป็นธรรม
หรืออาจกระทบต่อประโยชน์สาธารณะ หรือมีเหตุจำเป็นต้องคุ้มครองผู้บริโภคเป็นพิเศษ

(2) ใบอนุญาตแบบที่หนึ่ง ได้แก่
ใบอนุญาตสำหรับผู้ประกอบกิจการโทรคมนาคมที่ไม่มีโครงข่ายโทรคมนาคมเป็นของตนเอง
และเป็นกิจการที่มีลักษณะสมควรให้มีการบริการได้โดยเสรี

บริษัทได้จัดตั้งบริษัทย่อย/
บริษัทร่วมขึ้นมาเพื่อให้บริการด้านธุรกิจดาวเทียมและบริการที่เกี่ยวเนื่องต่างๆ ดังนี้

+------------------------------+---------------------------------------+
| บริษัท                         | ประเภทธุรกิจ                            |
+------------------------------+---------------------------------------+
| บริษัท ไอพีสตาร์ จำกัด            | จัดจำหน่ายช่องสัญญาณดาวเทียมไทยคม 4        |
|                              | (ไอพีสตาร์)                             |
+------------------------------+---------------------------------------+
| บริษัท สเปซโคด แอล แอล ซี       | ให้บริการด้านวิศวกรรม                     |
| (บริษัทถือหุ้นร้อยละ 70, บริษัท      | พัฒนาเทคโนโลยีการสื่อสารและอิเลคโทรนิคส์     |
| โคดสเปซ จำกัด ถือหุ้นร้อยละ 30 ซึ่ง |                                       |
| บริษัท โคดสเปซ จำกัด            |                                       |
| ไม่มีบุคคลที่อาจมีความขัดแย้งแล      |                                       |
| ะไม่มีส่วนกี่ยวข้องกับบริษัทแต่อย่างใด) |                                       |
+------------------------------+---------------------------------------+
| บริษัท ไอพีสตาร์ อินเตอร์เนชั่นแนล   | จัดจำหน่ายช่องสัญญาณดาวเทียมไทยคม 4        |
| พีทีอี จำกัด                     | (ไอพีสตาร์)                             |
+------------------------------+---------------------------------------+
| บริษัท ไอพีสตาร์ ออสเตรเลีย พีทีวาย | ให้บริการไอพีสตาร์ในประเทศออสเตรเลีย       |
| จำกัด                         |                                       |
+------------------------------+---------------------------------------+
| บริษัท ไอพีสตาร์ นิวซีแลนด์ จำกัด    | ให้บริการไอพีสตาร์ในประเทศนิวซีแลนด์         |
+------------------------------+---------------------------------------+
| บริษัท สตาร์ นิวเคลียส จำกัด       | ให้บริการด้านวิศวกรรม                     |
|                              | พัฒนาเทคโนโลยีการสื่อสารและอิเลคโทรนิคส์     |
+------------------------------+---------------------------------------+
| บริษัท ไอพีสตาร์ โกลเบิล เซอร์วิส   | จัดจำหน่ายช่องสัญญาณดาวเทียมไทยคม 4        |
| จำกัด                         | (ไอพีสตาร์)                             |
+------------------------------+---------------------------------------+
| บริษัท ซีเอส ล็อกซอินโฟ จํากัด      | ให้บริการรับส่งสัญญาณโทรทัศน์ผ่านดาวเทียมภ     |
| (มหาชน)                      | ายใต้สัญญาอนุญาตจากการสื่อสารแหงประเทศไทย |
|                              | (กสท.) (ปัจจุบันคือ บริษัท กสท โทรคมนาคม    |
| (บริษัทถือหุ้นผ่านดีทีวี ร้อยละ 42.07) | จำกัด (มหาชน))                         |
|                              | ให้เป็น                                 |
|                              | ผู้ให้บริการรับ-ส่งสัญญาณโทรทัศน์ผ่านดาวเทียม |
|                              | และอินเตอร์เน็ตผ่านดาวเทียมเป็นระยะเวลา   |
|                              | 22 ปี สิ้นสุดปี 2559                      |
+------------------------------+---------------------------------------+

2. สายธุรกิจโทรศัพท์

บริษัทเป็นผู้ให้บริการธุรกิจโทรศัพท์ผ่านบริษัท เชนนิงตัน อินเวสเม้นท์ พีทีอี จำกัด (เชน)
ซึ่งเป็นบริษัทที่ประกอบธุรกิจหลักโดยการถือหุ้นในบริษัทอื่น (Holding Company)
ซึ่งลงทุนในธุรกิจโทรคมนาคมในต่างประเทศ ซึ่งปัจจุบันมีการลงทุนใน 2 บริษัท ได้แก่

+------------------------------+---------------------------------------+
| บริษัท                         | ประเภทธุรกิจ                            |
+------------------------------+---------------------------------------+
| บริษัท เอ็มโฟน จำกัด⁽¹⁾          | สัญญาอนุญาตใ                            |
|                              | ห้ดำเนินกิจการโทรศัพท์ในประเทศกัมพูชาเป็นเวลา |
| (ชื่อเดิม บริษัท กัมพูชาชินวัตร จำกัด) | 35 ปี สิ้นสุดปี 2571                       |
|                              | โดยให้บริการโทรศัพท์เคลื่อนที่ภายใต้ระบบ       |
| (บริษัทถือหุ้นผ่าน เชนนิงตัน ร้อยละ   | Digital GSM 1800 และ 900 MHz          |
| 51)                          | ให้บริการโทรศัพท์ต่างประเทศแบบ VOIP        |
|                              | และบริการโทรศัพท์พื้นฐานระบบ CDMA-450      |
|                              | และเอ็มโฟ                              |
|                              | นยังได้รับอนุญาตให้บริการโทรศัพท์เคลื่อนที่ประเภท |
|                              | 3G 2100 MHz เป็นเวลา 30 ปี สิ้นสุดปี 2579   |
+------------------------------+---------------------------------------+
| บริษัท ลาว เทเลคอมมิวนิเคชั่นส์     | เป็นกิจการร่วมค้ากับรัฐบาล                  |
| จำกัด                         | ของประเทศสาธารณรัฐประชาธิปไตยประชาชนลาว |
|                              | ได้รับสิทธิในกา                           |
| (บริษัทถือหุ้นผ่าน เชนนิงตัน ร้อยละ   | รดำเนินธุรกิจโทรคมนาคมในประเทศลาวเป็นเวลา |
| 24.99)                       | 25 ปี สิ้นสุดปี 2564                       |
|                              | โดยให้บริการโทรศัพท์เคลื่อนที่ (Cellular      |
|                              | Phone) และ 3Gโทรศัพท์โครงข่ายพื้นฐาน       |
|                              | (Public Switched Telephone Network    |
|                              | (PSTN)) บริการโทรศัพท์พื้นฐานไร้สายระบบ     |
|                              | CDMA-450 โทรศัพท์สาธารณะ                |
|                              | บริการโทรข้ามแดนอัตโนมัติ (International   |
|                              | Roaming Service)                      |
|                              | บริการโทรศัพท์ต่างประเทศแบบ VOIP          |
|                              | รวมถึงบริการเสริม (Value added service)  |
|                              | สำหรับโทรศัพท์เคลื่อนที่                     |
+------------------------------+---------------------------------------+

3. สายธุรกิจอินเทอร์เน็ตและสื่อ

บริษัทเป็นผู้ให้บริการธุรกิจอินเทอร์เน็ตและสื่อผ่านบริษัทย่อย/บริษัทร่วม/กิจการร่วมค้าของบริษัทดังนี้

+-------------------------------+--------------------------------------+
| บริษัท                          | ประเภทธุรกิจ                           |
+===============================+======================================+
| บริษัท ดีทีวี เซอร์วิส จำกัด          | บริการจำหน่ายอุปกรณ์จานรับสัญญานดาวเทียม    |
|                               | บริการให้คำปรึกษาและติด                  |
| (ชื่อเดิม บริษัท ชิน บรอดแบนด์       | ตั้งระบบสำหรับเครือข่ายบรอดแบนด์แบบครบวงจร |
| อินเทอร์เน็ต (ประเทศไทย) จำกัด)   | (System Integration) นอกจากนี้ดีทีวี      |
|                               | ยังได้ร                                |
| (บริษัทถือหุ้นสัดส่วนร้อยละ 99.99)    | ับใบอนุญาตจากคณะกรรมการกิจการกระจายเสียง |
|                               | กิจการ                                |
|                               | โทรทัศน์และกิจการโทรคมนาคมแห่งชาติ(กสทช.) |
|                               | เพื่อให้บริการอินเทอร์เน็ตแบบที่หนึ่ง⁽²⁾        |
|                               | เป็นเวลา 5 ปี นับจากวันที่ 18 ตุลาคม 2552   |
|                               | ถึง 17 ตุลาคม 2557                     |
+-------------------------------+--------------------------------------+
| บริษัท แคมโบเดียน ดีทีวี เน็ตเวิร์ค    |   จัดจำ                               |
| จำกัด                          | หน่ายชุดอุปกรณ์รับสัญญาณดาวเทียมและให้บริการแ |
|                               | พลทฟอร์มโทรทัศน์ผ่านดาวเทียมในประเทศกัมพูชา |
+-------------------------------+--------------------------------------+
| บริษัท เอ็มโฟน จำกัด⁽¹⁾ (ชื่อเดิม    | ผู้ให้บริการอินเทอร์เน็ตในประเทศกัมพูชา     |
| บริษัท กัมพูชาชินวัตร จำกัด)         |                                      |
|                               |                                      |
| (บริษัทถือหุ้นสัดส่วนร้อยละ 51)       |                                      |
+-------------------------------+--------------------------------------+
| บริษัท ลาว เทเลคอมมิวนิเคชั่นส์ จำกัด | ผู้ให้บริการอินเทอร์เน็ตในประเทศลาว       |
|                               |                                      |
| (บริษัทถือหุ้นร้อยละ 24.99          |                                      |
| และรัฐบาลลาวถือหุ้นร้อยละ 51)      |                                      |
+-------------------------------+--------------------------------------+
| บริษัท ซีเอส ล็อกซอินโฟ จํากัด       | ผู้ให้บริการอินเทอร์เน็ตภายใต้ชื่อ ซีเอส      |
| (มหาชน)                       | ล็อกซอินโฟ (ซีเอสแอล)                   |
|                               | โดยได้รับใบอนุญาตให้ป                   |
| (บริษัทถือหุ้นผ่านดีทีวี ร้อยละ 42.07)  | ระกอบกิจการโทรคมนาคมและใบอนุญาตให้บริการ |
|                               | อินเทอร์เน็ตจากคณะกรรมการกิจการกระจายเส |
|                               | ียงกิจการโทรทัศน์และกิจการโทรคมนาคมแห่งชาติ |
|                               | (กสทช.)                              |
|                               | (โปรดอ่านรายละเอ                      |
|                               | ียดเพิ่มเติมได้จากแบบแสดงรายงานข้อมูลประจำปี |
|                               | 2555 ของ ซีเอส ล็อกซอินโฟ               |
|                               | ซึ่งสามารถดาวน์โหลดได้ที่ www.sec.or.th)   |
+-------------------------------+--------------------------------------+
| บริษัท เอดี เวนเจอร์ จำกัด         | ดำเนินธุรกิจให้บริการข้อมูลข่าวสา            |
|                               | รและสาระความบันเทิงผ่านระบบโทรศัพท์เคลื่อนที่ |
| (เป็นบริษัทที่ ซีเอสแอล ถือหุ้นอยู่ร้อยละ | และใ                                 |
| 99.99)                        | ห้บริการพัฒนาโปรแกรมที่ใช้งานบนอินเทอร์เน็ต   |
+-------------------------------+--------------------------------------+

(1) ที่ประชุมคณะกรรมการบริษัท ไทยคม มีมติเห็นชอบตามฝ่ายบริหารของ เชนนิงตัน
    ที่เสนอให้นำเอ็มโฟนเข้าสู่กระบวนการล้มละลายตามกฎหมายของประเทศกัมพูชา
    โดยเอ็มโฟนได้ยื่นคำร้องต่อศาลในกรุงพนมเปญเพื่อขอเข้าสู่กระบวนการล้มละลายตามกฎหมายของประเทศกัมพูชาเมื่อวันที่
    9 มกราคม 2556 และเมื่อวันที่ 14 กุมภาพันธ์ 2556
    ศาลกัมพูชาได้มีคำสั่งให้รับคำร้องเพื่อนำเอ็มโฟนเข้าสู่ขั้นตอนการปิดกิจการแล้ว
    โดยให้เริมดำเนินการตามขั้นตอน และแต่งตั้ง Administrator
    เข้ามาควบคุมดูแลและดำเนินการต่างๆ ตามที่กฎหมายของประเทศกัมพูชากำหนด

  ทั้งนี้
  การปิดกิจการของเอ็มโฟนจะไม่ส่งผลกระทบทางการเงินอย่างมีสาระสำคัญต่องบการเงินรวม
  และงบการเงินเฉพาะกิจการของไทยคม ในปี 2556 เนื่องจาก
  บริษัทได้ตั้งสำรองขาดทุนจากการด้อยค่าและสำรองค่าใช้จ่ายต่างๆ
  ที่เกี่ยวข้องไว้แล้วในงบการเงินปี 2555

(2) ใบอนุญาตแบบที่หนึ่ง หมายถึง
    ใบอนุญาตสำหรับผู้ประกอบกิจการโทรคมนาคมที่ไม่มีโครงข่ายโทรคมนาคมเป็นของตนเอง
    และเป็นกิจการที่มีลักษณะสมควรให้มีการบริการได้โดยเสรี

4. สายธุรกิจสื่อโฆษณาผ่านสมุดรายนามผู้ใช้โทรศัพท์และสิ่งพิมพ์ประเภทโฆษณาย่อย

+-------------------------------+--------------------------------------+
| บริษัท                          | ประเภทธุรกิจ                           |
+===============================+======================================+
| บริษัท เทเลอินโฟ มีเดีย จำกัด       | บริการ                                |
| (ทีเอ็มซี)                       | สื่อโฆษณาผ่านสมุดรายนามผู้ใช้โทรศัพท์หน้าเหลือง |
|                               | และจัดทำสมุดรายนามในรูปแบบอื่นๆ นอกจากนี้   |
| (เป็นบริษัทที่ ซีเอสแอล ถือหุ้นอยู่ร้อยละ | ยังให้บริการข้อมูลรายชื่อผู้ใช้โทรศัพท์          |
| 99.99)                        | รวมทั้งบริการข้อมูลทั่วไป ทั้งสาระบันเทิง       |
|                               | ผ่านการใช้โทรศัพท์ในการสอบถามข้อมูล        |
|                               | รวมถึงบ                               |
|                               | ริการหน้าเหลืองทางอินเทอร์เน็ตและเว็บไซต์อื่นๆ |
+-------------------------------+--------------------------------------+
| บริษัท วัฏฏะ คลาสสิฟายด์ส จำกัด⁽³⁾  |   ผู้ให้บริการสิ่งพิมพ์ประเภทโฆษณาย่อย       |
|                               |   ผลิตและจำหน่ายสิ่งพิมพ์สารประโยชน์ต่างๆ    |
| (เป็นบริษัทที่ ซีเอสแอล ถือหุ้นอยู่ร้อยละ |   รวมถึงการให้บริการข่าว                 |
| 60)                           | สารและบริการธุรกิจผ่านอินเทอร์เน็ตและโทรศัพท์ |
+-------------------------------+--------------------------------------+

(3) ซีเอสแอลได้ขายหุ้นทั้งหมดที่มีอยู่ในบริษัท วัฏฏะ คลาสสิฟายด์ส จำกัด ไปในเดือนตุลาคม
    2555

[TABLE]

(4) บริษัท เอ็มโฟน จำกัด ได้ยื่นคำร้องต่อศาลเพื่อขอเข้าสู่กระบวนการล้มละลายแล้วในวันที่ 9
    มกราคม 2556 ซึ่งงบกำไรขาดทุนสำหรับปีสิ้นสุดวันที่ 31 ธันวาคม 2555 , 2554 และ
    2553
    ได้ถูกจัดประเภทใหม่เพื่อนำเสนอการดำเนินงานที่ยกเลิกเป็นรายการแยกต่างหากจากการดำเนินงานต่อเนื่อง
    (โปรดดูรายละเอียดในหมายเหตุประกอบงบการเงินของไทยคมข้อที่ 8) และในวันที่ 14
    กุมภาพันธ์ 2556
    ศาลกัมพูชาได้มีคำสั่งให้รับคำร้องเพื่อนำเอ็มโฟนเข้าสู่ขั้นตอนการปิดกิจการแล้ว
    โดยให้เริมดำเนินการตามขั้นตอน และแต่งตั้ง Administrator
    เข้ามาควบคุมดูแลและดำเนินการต่างๆ ตามที่กฎหมายของประเทศกัมพูชากำหนด

รายได้จากการขายและบริการจำแนกตามส่วนงานทางภูมิศาสตร์ สำหรับปี 2553 – ปี 2555 มีดังนี้

(หน่วย: ล้านบาท)

[1] ใบอนุญาตแบบที่สาม ได้แก่
ใบอนุญาตสำหรับผู้ประกอบกิจการโทรคมนาคมที่มีโครงข่ายเป็นของตนเอง
ซึ่งเป็นการประกอบกิจการที่มีวัตถุประสงค์ในการให้บริการแก่บุคคลทั่วไปจำนวนมาก
หรืออาจมีผลกระทบโดยนัยสำคัญต่อการแข่งขันโดยเสรีอย่างเป็นธรรม
หรืออาจกระทบต่อประโยชน์สาธารณะ หรือมีเหตุจำเป็นต้องคุ้มครองผู้บริโภคเป็นพิเศษ